**Küsimusleht nr 166**

**Kooli ajaloo allikad**

Rajoon: …………………………

Külanõukogu: …………………..

Majand: …………………………

End. kihelkond …………………

Vald: …………………………….

Küla: …………………………….

Viimastel aastatel välitöödel kogutud huvitavad ülestähendused tähtpäevadest ja traditsioonidest maakoolides on andnud aluse koolikombestiku laiemaks uurimiseks. Nimetatud kombestiku kujunemist kajastavad küllaltki hästi koolis peetud kroonikad. Viimaste säilivus on siiski juhuslik. Käesolev küsimusleht peaks andma abi koolikombestiku kujunemisloo allikate väljaselgitamiseks ja nendest ülevaate saamiseks.

1. Kooli nimi:
2. Kooli asutamise aasta(d). Milliste allikate põhjal on see määratud?
3. Milliseid koole peetakse antud kooli eelkäijateks?
4. Missugused koolid on sõjajärgsel perioodil piirkonnas liidetud?

Missugused on kooli piirkonda jäävad algkoolid?

1. Millal on ehitatud Teie kooli praegune hoone? Millises hoones töötas kool varem, kas see on säilinud ja kuidas seda kasutatakse?
2. Millal tähistati viimati Teie kooli juubelit pidulikumalt? Millal on kavas järgmine juubelitähistus?
3. Kas on säilinud Teie kooli kroonika sõjaeelsest perioodist? Kus see asub? Kroonika piirdaatumid, lehtede ja fotode arv, eessõna kooli varasemast ajaloost?
4. Kas on säilinud ja kus hoitakse liidetud koolide kroonikaid?
5. Kas on säilinud ja kus hoitakse kooli eelkäijate kroonikaid?
6. Millal hakati sõjajärgsel perioodil kroonikat taas pidama? Kui kroonika pidamine ei katkenud, näidata köite piirdaatumid?
7. Kelle ülesandeks oli ja on kroonika pidamine? Kas kroonikale lisatakse fotosid?
8. Milliseid kooli või kodukoha ajalugu kajastavaid materjale säilitatakse Teie koolis või on säilinud kooli endiste õpetajate ja töötajate käes (fotoalbumid, pioneeriorganisatsiooni ja ringide päevikud, koduloonurk, õpilaste mälestused, õpetajate mälestused, ajaleheväljalõiked jne)?
9. Andmete kirjapanija nimi, amet, tööstaaž antud koolis, eriala:

Koostas: U. Ojala